- Hindi News
- National
- 84 साल के रमजान ने 19 साल के दौरान गांव में मृत 1126 लोगों का लिखा रिकॉर्ड
84 साल के रमजान ने 19 साल के दौरान गांव में मृत 1126 लोगों का लिखा रिकॉर्ड
कस्बेके शिव चौक में रहने वाले 84 साल के पहलवान रमजान खां पठान मस्जिद में जाते हैं। पांच समय की नमाज अदा करते हैं। वे मंदिरों में भी जाते हैं और संतों के साथ बैठकर रामायण और महाभारत की चौपाइयां पढ़ते-सुनते हैं। उनकी एक और खासियत है जो मिसाल है। वे गांव में हर दाह में जाते हैं। मृतक चाहे किसी जाति-धर्म का हो। 19 साल के दौरान वे 770 हिंदू और 356 मुस्लिम मृतकों का रिकॉर्ड तैयार कर चुके हैं।
{मिट्टी के बर्तन में ही करते हैं भोजन
पहलवानरमजान खां पठान प्रतिदिन मिट्टी के बर्तन में ही भोजन करते हैं। 50 साल से उनका यह सिलसिला चल रहा है। उन्होंने बताया कि मिट्टी के बर्तन को (सानकी) कहते हैं। इस बर्तन के उपयोग को इस्लाम में पवित्र माना गया है। मिट्टी के बर्तन में भोजन की गुणवत्ता बनी रहती है। स्वाद भी बढ़ जाता है। आज उनकी उम्र 84 साल की हो चुकी है। इसके बावजूद वे गांव में किसी के भी निधन पर अंतिम यात्रा में जरूर जाते हैं। उनका कहना है कि गांवों में लोगों के पास सुविधाओं का अभाव है। ऐसे में वे रिकॉर्ड नहीं रख पाते हैं। किसी की मृत्यु का रिकॉर्ड रखना बड़ा कठिन काम होता है। इसलिए उन्होंने यह रिकॉर्ड रखना श्ुरू किया।
पहलवान के नाम से जाने जाते हैं रमजान
रमजानखां पठान पहलवान हैं। इलाके में उनकी पहचान भी इसी नाम से है। रमजान खां प्रतापनगर भीलवाड़ा के गुलाब गोसी पहलवान को वर्ष 1961-62 में हुई कुश्ती में पछाड़कर चर्चा में आए थे। पहलवानी का शौक बचपन से है। पहलवानी के साथ कारीगर भी है। वर्ष 1971 में जनसंघ के जिला अध्यक्ष पारसमल रांका ने पठान को सिकंदर बख्त के नाम की उपाधि भी दी। रमजान खां पठान 1971 में जनसंघ के जमाने से राजनीति में भी सक्रिय रहे। 1974 में जनसंघ के जिला उपाध्यक्ष भी रहे।
परिजन की मौत के बारे में जानकारी नहीं मिली तब शुरू किया डायरी लिखना
रमजानखां पठान वर्ष 1998 से डायरी में बदनौर के उन लोगों की पूरी जानकारी डायरी में लिख रहे हैं जिनका निधन हो गया। वे मृतक का नाम, दिनांक, समय, विक्रम हिजरी तिथि और मौत का कारण भी लिखते हैं। उनका कहना है कि एक बाद उनके परिवार में किसी का इंतकाल हो गया था। बरसों बाद उनके इंतकाल के संबंध में जानकारी की जरूरत पड़ी जो नहीं मिल सकी। उन्होंने उसी दिन से सोच लिया कि वे डायरी बनाएंगे। गांव में किसी का भी निधन होगा वह इसकी जानकारी लिखेंगे ताकि किसी को परेशानी नहीं हो। अब किसी भी ग्रामीण को परिवार में किसी की मौत होने की तिथि और अन्य जानकारी लेना हो तो वे रमजान खां के पास पहुंच जाते हैं।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva